google/wiki40b huggingface dataset:
Amfión (mytológia)

Amfión alebo Amfíón alebo Amfion (starogr. Ἀμφίων – Amfión/iný prepis Amfíón, lat. Amphion) je v gréckej mytológii syn najvyššieho boha Dia a jeho milenky Antiopy, dcéry tébskeho kráľa Nyktea.
Antiopa bola taká krásna, že upútala pozornosť najvyššieho boha Dia a z tohto mileneckého vzťahu sa narodili bratia Amfión a Zéthos. Zo strachu pred svojím manželom pohodila dvojčatá v lese (podľa iných antických prameňov ich však v lese nechal Antiopin strýko Lykos na nátlak svojej manželky Dirky). Našiel ich však pastier, vzal ich k sebe a vychovával ich. Po rokoch vyrástli na urastených mládencov a hoci boli dvojičkami, povahovo sa rozlišovali: Amfión bol jemný a mierny, miloval hudbu, zatiaľ čo Zéthos bol silák, miloval lov a zápas. Napriek tomu žili spokojne spolu a nič netušili o svojom pôvode.
Po smrti kráľa Nyktea nastúpil na tébsky trón jeho brat Lykos. Jeho manželka Dirké Antiopu nenávidela a tak jej pripravovala tie najhoršie ústrky a utrpenia a nakoniec ju uvrhla do väzenia. Po dlhej dobe sa nad ňou Zeus zľutoval a dopomohol jej k úteku do hôr.
Možno náhodou, možno z božej vôle, dostala sa práve k pastierovi a k svojim synom. Než si mohli všetko vysvetliť, objavila sa Dirké, v ktorej vzplanula stará nenávisť a vyhlásila, že Antiopa je otrokyňa na úteku. Prikázala bratom, aby ju chytili, priviazali k rohom býka a nechali ju býkom usmrtiť. Bratia spočiatku váhali, ale nakoniec rozkaz kráľovnej chceli poslúchnuť. V poslednej chvíli však prehovoril pastier, povedal, že je to ich matka, ktorá sa mu už predtým zjavila vo sne. Bratia v hneve nad pripravovaným zločinom, ktorého sa mohli dopustiť, potrestali Dirké rovnakým spôsobom, akým ona chcela potrestať Antiopu – divoký býk ju potom doráňal k smrti.
Antiopa a jej synovia sa vrátili do Téb. Po dohode s bohom Hermom upustili od potrestania kráľa Lyka, darovali mu život, ale z mesta ho vyhnali. (Tiež je možné, že ho zbavili vlády a zabili ho, ako to líči iná verzia príbehu.)
Spoločne sa ujali vlády a dali sa do zveľaďovania mesta a mestských hradieb. Obaja bratia sa príkladne zapojili do práce, každý podľa svojich schopností. Silák Zéthos nosil ťažké balvany, ktorými (vraj) nepohli ani Titani, a z nich vybudoval vskutku nedobytné hradby. Naopak Amfión, ktorý neoplýval fyzickou silou, vložil do práce svoje umenie. Tak nádherne hral na svojej zlatej lýre, ktorú dostal darom od boha Apolóna, že kamene poslušne vstávali a ukladali sa na svoje miesta do hradieb.
Sláva a obľúbenosť oboch bratov sa rozšírila ďaleko za hranice mesta, ba až za Egejské more. Tam našiel Amfión svoju manželku Niobu, dcéru sipylského kráľa Tantala. Mali spolu sedem synov a sedem dcér, ale všetky deti im zahubili boh Apollón a bohyňa Artemis za to, že ich matka sa vyvyšovala nad samotnú bohyňu. Nioba za trest skamenela na sochu, ktorej oči stále ronia slzy za svojimi deťmi.
Kráľ Amfión spolu so svojím bratom Zéthom potom napadli Apollónov chrám v Delfách, ale Apollón ich útok odrazil a oboch ich zabil svojimi šípmi. (Podľa inej verzie sa po smrti svojich detí a manželky sám prebodol mečom.)
Saint-Firmin (Meurthe-et-Moselle)

Poloha

Obec má rozlohu 6,67 km². Najvyšší bod je položený 311 m n. m. a najnižší bod 259 m n. m.

Obyvateľstvo

Počet obyvateľov obce je 283 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sam Shepard

Životopis

Obaja jeho rodičia boli pôvodným povolaním učitelia, jeho otec za 2. svetovej vojny slúžil v americkom letectve ako bombardér a po vojne v armáde zostal natrvalo, svoje detstvo preto strávil na rôznych amerických vojenských základniach. Nakoniec však celá rodina skončila na ovocinárskej poľnohospodárskej farme, kde sám spočiatku tiež pracoval. Okrem toho sa venoval aj športu (rodeo a bejzbal) a hudbe, hral okrem iného aj v rockovej kapele, hudba jeho kapely The Holy Modal Rounders zaznela v známom filme Bezstarostná jazda.
Po ukončení strednej školy krátko študoval aj na vysokej škole, štúdium však nedokončil, pretože sa pripojil k zájazdovej divadelnej skupine. Službe vo vietnamskej vojne sa vyhol výhovorkou na to, že je drogovo závislý na heroíne.
Na začiatku osemdesiatych rokov spolupracoval s waleským hudobníkom a skladateľom Johnom Caleom; prispel dvoma textami na jeho album Music for a New Society, konkrétne k piesňam "If You Were Still Around" a Risé, Sam and Rimsky-Korsakov.
Duffel

Obyvateľstvo

Duffel má približne 16 577 obyvateľov (2010).
Libethenit

Charakteristika

Libethenit sa vyskytuje najčastejšie v podobe drobných zelených až čiernozelených kryštálov, ktoré majú oktaédrom podobný tvar. Býva však aj obličkovitý, guľovitý, radiálnolúčovitý, vláknitý alebo celistvý. Je to priesvitný minerál so skleným alebo mastným leskom.

Vznik

Vzniká ako sekundárny minerál v oxidačnej zóne medených ložísk.

Poznávanie

Na rozdiel od podobného malachitu sa ťažko rozpúšťa v kyseline chlorovodíkovej. Väčšinou sa vyskytuje v podobe drobných kryštálikov, len zriedka nad 1 mm.
Optická chyba

Optická chyba je chyba zobrazovania optickej sústavy. Pri zobrazovaní predmetov lúčmi, ktoré zvierajú s optickou osou len malé uhly (paraxiálne), a lúčmi pri optickej osi zobrazuje sa predmet s dostatočnou presnosťou. Malé sklony lúčov na optickú os nútia obmedzovať sa iba na úzke svetelné zväzky, a tým klesá osvetlenie obrazov. Pri prechode k väčším priestorovým uhlom a lúčom mimo optickej osi rozbíja sa homocentrický zväzok lúčov po lome na optickej sústave a obraz predmetu konečných rozmerov má veľa chýb. Zobrazovacie chyby optických sústav sú fyzikálne a geometrické.

Koma

Ďalej od optickej osi sa vyskytujú aj iné geometrické optické chyby. Pri kome sa svietiaci bod mimo optickej osi objektívu zobrazí v tvare kométy s jasným jadrom, z ktorého vychádza široký chvost. Vzniká tým, že zväzok lúčov po lome nemá osovú symetriu, lúče prechádzajúce rôznymi časťami objektívu sa stretávajú v rozličných vzdialenostiach od hlavného ohniska. Koma vzrastá úmerne so vzdialenosťou od optickej osi a môže dosiahnuť veľkú hodnotu. Veľmi znižuje rozlišovaciu schopnosť ďalekohľadu a ostrosť zobrazenia na okrajoch poľa. Možno ju odstrániť vhodnou kombináciou viacerých šošoviek (aplanát) a jej kvadratická závislosť od svetelnosti ju umožňuje ľahšie odstrániť pri málo svetelných optických sústavách.

Skreslenie

Skreslenie (distorzia) je spôsobené tým, že priečne zväčšenie nie je po celom poli obrazu rovnaké, a tak sa porušuje geometrická podobnosť medzi predmetom a jeho obrazom. Neskresľuje sa zobrazenie jednotlivých bodov, ale ich konfigurácia. Ak je zobrazovaným predmetom sieťka so štvorcovými okienkami ležiaca kolmo na optickú os, zobrazí sa ako sieťka tvorená sústavou kriviek: pri zväčšovaní s rastúcou vzdialenosťou od optickej osi ako sieťka tvorená konvexnými krivkami a pri poklese zväčšenia ako sieťka s konkávnymi krivkami. Ak ide o prístroje určené na bežné vizuálne pozorovanie, skreslenie veľmi neprekáža, ale ak je obraz potrebný na presné vymeriavanie, musí sa skreslenie opraviť vhodnou kombináciou šošoviek. S rastúcim počtom šošoviek vzrastajú i svetelné straty odrazom a absorpciou. Preto sa často dáva prednosť zrkadlovým ďalekohľadom.

Sklenutie poľa obrazu

Sklenutie poľa spočíva v tom, že objekt v tvare roviny kolmej na optickú os sa zobrazí v tvare časti krivej plochy.
Quintal (Haute-Savoie)

Poloha

Obec má rozlohu 9,13 km². Najvyšší bod je položený 1 533 m n. m. a najnižší bod 585 m n. m.

Obyvateľstvo

Počet obyvateľov obce je 1 202 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Coivert

Poloha

Obec má rozlohu 14,78 km². Najvyšší bod je položený 81 m n. m. a najnižší bod 27 m n. m.

Obyvateľstvo

Počet obyvateľov obce je 234 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Claret (Alpes-de-Haute-Provence)

Poloha

Claret má rozlohu 21,04 km². Najvyšší bod je položený 1 254 m n. m. a najnižší bod 528 m n. m.

Obyvateľstvo

Claret má 229 obyvateľov (2009).
Graf vývoja obyvateľstva:
Zdroje: INSEE
Šopronská župa

Geografia

Šopronská župa susedila s rakúskou krajinou Dolné Rakúsko a uhorskými župami Mošon, Ráb, Vesprém a Vas. Neziderské jazero ležalo čiastočne v tejto župe. Rozloha župy v roku 1910 bola 3 241 km².

Dejiny

Šopronský komitát patril medzi prvé komitáty v Uhorsku.
V 1918 (podľa Trianonskej dohody z 1920) sa západná časť stala súčasťou novej rakúskej krajiny Burgenland. Východná časť ostala súčasťou Maďarska. V 1921 sa v referende rozhodlo, že mesto Šopron sa pripojí k Maďarsku namiesto Rakúska.
Po druhej svetovej vojne sa Šopronská župa spojila s Rábskou a Mošonskou župou a vznikla nová Rábsko-šopronská župa. Táto bola na začiatku 90. rokov premenovaná na Rábsko-mošonsko-šopronskú župu. Malá časť Šopronskej župy bola včlenená do Železnej župy.
Miera (matematika)

Definičné obory mier

Miera sa väčšinou neštuduje na všeobecných systémoch podmnožín danej množiny, ale len na takých systémoch podmnožín, ktoré spĺňajú isté podmienky. Najbežnejšie sa miera študuje na σ-okruhoch, okruhoch a σ-algebrách, v prípade potreby väčšej všeobecnosti, najmä v kvantovej mechanike, aj na σ-triedach.
Opoul-Périllos

Poloha

Obec má rozlohu 50,53 km². Najvyšší bod je položený 709 m n. m. a najnižší bod 100 m n. m.

Obyvateľstvo

Počet obyvateľov obce je 873 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Donnezac

Poloha

Obec má rozlohu 35,75 km². Najvyšší bod je položený 82 m n. m. a najnižší bod 23 m n. m.

Obyvateľstvo

Počet obyvateľov obce je 840 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Présailles

Poloha

Obec má rozlohu 22,23 km². Najvyšší bod je položený 1 283 m n. m. a najnižší bod 960 m n. m.

Obyvateľstvo

Počet obyvateľov obce je 157 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bernikla červenokrká

Opis

Bernikla červenolíca má celkovú dĺžku 53–66 cm, rozpätie krídel 116-135 cm a hmotnosť 1 - 1,5 kg. Vďaka pestrej kombinácii gaštanovej, čiernej a bielej farby je z blízka nezameniteľná s inou berniklou. Gaštanovú hruď a prednú stranu krku majú od čiernej farby oddelenú bielymi úzkymi pásmy. Gaštanovú škvrnu v bielej obrube majú ešte na líci. Jasnú bielu nájdeme na bruchu, ako široký pás na boku, dva biele pásiky na krídle a biele sú i podchvostové krovky. Nohy a zobák sú tmavočierne. Samček aj samička majú rovnaké zafarbenie. Mláďatá sú menej kontrastne zafarbené ako dospelé. 
V siluete letiacej bernikly vyzerajú krídla pomerne úzke. Nápadné sú dva biele pásy v krídlach.
Pŕchnuť začínajú okolo 15. júla. Najprv nehniezdiace a po pár dňoch ostatné. Niekoľko týždňov nevedia lietať. Plne prepŕchnuté sú 20. augusta. V tom čase sú už aj mláďatá letuschopné, hoci ešte čiastočne prćhnu.

Hlas

Charakteristický hlasom je dvojslabičné, rýchlo opakované "kä-kwa" ("kii-kua") alebo "ki-kwi" ("kik-kik"). Pri útočnom postoji s dopredu vystretým krkom vydáva jednoslabičné "räk" alebo "kwä".

Výskyt a stav na Slovensku

Na Slovensko zalieta zriedkavo v zimnej polovici roka. Do roku 1997 sa vyskytla 8x. Odhad počtu zimujúcich jedincov: 0 - 5. Po roku 1997 je v evidencii 30 výskytov (marec 2019), objavuje sa pravidelne, uprostred veľkých kŕdľov iných druhov husí pravdepodobne uniká pozornosti.

Hniezdenie

Vytvárajú trvalé páry. Hniezdiť začínajú neskoro, až v druhej polovici júna. Spájajú sa len do malých skupín 5-7 párov, nie viac ako 20-30. Zaujímavosťou je, že kolónie sú v tesnej blízkosti hniezda nejakého dravca ako je sokol sťahovavý či myšiak severský. Menej často ako pri hniezdach dravcov, zahniezdia aj v blízkosti kolónií veľkých čajok ako čajka bledá a čajka striebristá. V oboch prípadoch dochádza tým k ochrane vlastného potomstva pred samotným dravcom aj inými predátormi. Dravec v tesnej blízkosti svojho hniezda vôbec neloví. Intenzívne zaháňa iné druhy dravcov a šeliem, akým je napríklad líška polárna.
Hniezdnu kotlinku si samička vyhĺbi sama na skalnatom podklade. Vyplní ju trávou, lišajníkom, machom a páperím. Sama vysedí 4-5 svetlozelených vajec. V čase inkubácie opúšťa hniezdo len na veľmi krátko. Samec na znáške nesedí, hniezdo chráni. Mláďatá sa vyliahnu po 25 dňoch. Hniezdo v krátkom čase opúšťajú a sami si nájdu potravu. Po vyliahnutí mláďat sú všetky rodiny spolu, držia sa na vode a v blízkom okolí.

Potrava

Živia sa trávou, zvlášť obľubujú slanorožce „Salicornia“, dnes pribúda pšenica a kukurica. Mláďatá aj hmyzom.
Cézaropapizmus

Cézaropapizmus alebo štátne cirkevníctvo je vzťah cirkvi a štátu, pri ktorom je panovník súčasne hlavou cirkvi.
Pôvodne sa vyskytoval v Byzantskej ríši, neskôr napríklad aj v pravosláví (cárske Rusko), od 16. storočia v Anglicku a niektorých protestantských (európskych) krajinách.
V Starom zákone Biblia dôsledne požadovala oddelenie štátnej a cirkevnej moci (a prorockého úradu). V Novom zákone je čitateľná rovnaká myšlienka – cirkevní vodcovia nebudú svetskými panovníkmi. „On však spoznal ich pokrytectvo a odpovedal im: Prečo ma pokúšate? Prineste mi denár, aby som ho videl! Keď mu ho priniesli, spýtal sa ich: Čí je to obraz a nápis? Odpovedali: Cisárov! A Ježiš im povedal: Čo je cisárovo, dajte cisárovi, a čo je Božie, Bohu! Veľmi sa tomu čudovali.“ (Mar 12,15-17) Jedinou osobou, v ktorej sa môžu úrady spojiť v jednej osobe je osoba Boha.
Bastila

Bastila (franc. Bastille) bola parížska pevnosť postavená v roku 1369 na obranu proti Angličanom v storočnej vojne, od 15. storočia používaná ako väznica. Skôr bola známa ako Bastille Saint-Antoine. Bastille znamená po francúzsky hrad alebo opevnenie.
Dobytie Bastily 14. júla 1789 znamenalo začiatok Veľkej francúzskej revolúcie. Bastilu napadli a dobyli francúzski občania, najmä Parížania, ktorí si mysleli, že z Bastily sú na Paríž namierené delá, ktoré môžu byť použité. Vtedy však už táto pevnosť nemala ako politické väzenie žiadny význam, predstavovala len symbol „Starého režimu“. V posledných dňoch sídlili v nej len siedmi väzni: štyria falšovatelia (Jean de la Corrége, Jean Bechade, Bernard Laroche a Jean-Antonio Pujade), gróf zo Solages (ktorý bol obvinený z incestu) a zvyšní dvaja boli šialenci (jeden z nich bol Ír, známy ako major Whyte, ktorý vôbec nevedel kde je, ale jasajúci dav ho vyniesol von na pleciach). Dobytie Bastily sa oslavuje ako francúzsky národný sviatok (franc. Fête Nationale).
Horčica (potravina)

Horčica je dochucovadlo v podobe hustej žltej alebo žltohnedej pasty vyrobenej z mletých horčičných semien zmiešaných s vodou, octom, olejom alebo inou kvapalinou. Môže byť prifarbená kurkumou. Má ostrú, mierne až silne pálivú chuť.
Za jej súčasnú podobu pravdepodobne vďačíme starým Rimanom, ktorí zmiešali hroznový mušt alebo ocot s mletými horčičnými semenami.

.
Lanovka

Lanovka alebo zriedkavo lanová dráha je dopravné zariadenie plynulej alebo cyklickej dopravy, v ktorom sa ako nosný alebo ťažný prvok využíva lano.
Na Slovensku sa lanovky nachádzajú predovšetkým v horských oblastiach Vysokých Tatier, ale napríklad aj v bratislavskom lesnom parku.
Bourgheim

Poloha

Obec má rozlohu 2,83 km². Najvyšší bod je položený 221 m n. m. a najnižší bod 159 m n. m.

Obyvateľstvo

Počet obyvateľov obce je 568 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Marie-la-Blanche

Poloha

Obec má rozlohu 6,79 km². Najvyšší bod je položený 212 m n. m. a najnižší bod 186 m n. m.

Obyvateľstvo

Počet obyvateľov obce je 814 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bindernheim

Poloha

Obec má rozlohu 6,62 km². Najvyšší bod je položený 166 m n. m. a najnižší bod 161 m n. m.

Obyvateľstvo

Počet obyvateľov obce je 940 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Prepodobný

Prepodobný je u gréckokatolíkov a pravoslávnych označenie svätého, ktorý sa vyznačoval svätým a asketickým životom.
Samotné pomenovanie prepodobný označuje že ide o človeka, ktorý sa vo svojom kresťanskom živote (v čnostiach a pod.) veľmi podobal Kristovi – bol mu veľmi podobný.
Titulom prepodobnými sú označovaní okrem iných aj niektorí z prvých slovanských svätcov, napr. Mojsej Uhrín, Anton a Teodóz Pečerskí a iní.
Gruson

Poloha

Obec má rozlohu 3,13 km². Najvyšší bod je položený 53 m n. m. a najnižší bod 24 m n. m.

Obyvateľstvo

Počet obyvateľov obce je 1 147 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Windows 95

32-bitový systém

Vo Windows 95 bolo už upustené od podpory starších 16-bitových x86 procesorov, ale sú vyžadované procesory Intel 80386 (alebo kompatibilné) bežiace v chránenom móde. Medzi jeho vlastnosti patrí významné vylepšenie GUI a správy procesov, podpora 256-znakových mien súborov a preemptívny mnohoúlohový chránený mód 32-bitových aplikácií.
Windows 95 používa na spustenie MS-DOS 7.0, ktorý je v ňom obsiahnutý (ale väčšinou je pred užívateľom ukrytý). Windows 95 sa stal prvým produktom Windows pevne zviazaným s určitou verziou operačného systému DOS. Táto firemná politika umožnila nestratiť dominantnú pozíciu Windows 3.1x na poli s GUI a zabezpečiť, že softvér tretích strán viacmenej pobeží aj pod novým operačným systémom.
S príchodom 32-bitového prístupu k súborom vo Windows for Workgroups 3.11, namiesto DOSového 16 bitového reálneho módu, prestáva byť starší 32-bitový prístup k disku cez BIOS používaný. To okrem iného redukuje úlohu MS-DOS na obyčajný zavádzač pre chránený mód jadra Windows. DOS je stále používaný pre beh starých ovládačov, ale Microsoft ich použitie neodporúča, pretože nie sú pripravené na multitasking a nezaručujú príliš stability. Pomocou ovládacieho panela vidia užívatelia používané časti MS-DOS, ktoré sú zachované zo stavu pred inštaláciou. Jadro Windows zatiaľ používa ovládače MS-DOS v takzvanom núdzovom móde, ale väčšinou existuje lepšia možnosť - zohnať natívne ovládače, ktoré bežia v chránenom móde.

Dlhé názvy súborov

Pre dlhé názvy súborov je nutný 32-bitový prístup k súborom. Windows 95 využíva rozšírenie VFAT pre FAT12 a FAT16. Je k dispozícii ako pre programy pre Windows, tak aj pre DOS, avšak tie pre jeho využitie museli byť upravené, programy vydané pred týmto rozšírením dlhé názvy zobraziť nemôžu.

Prostredie

S príchodom Windows 95 sa objavuje tlačidlo "Start", Správca úloh, Hlavný panel (taskbar) a plocha, tieto prvky boli zachované aj v neskorších verziách.

Internet Explorer

Verzia Internet Explorer 1.0 bola distribuovaná v samostatnom rozšírení Microsoft Plus!, Ktoré však nedosiahlo takú popularitu ako samotný systém.
S neskoršími verziami Windows 95 (OSR 2, OSR 2.1, OSR 2.5) bol tiež dodávaný Internet Explorer (IE 3, potom IE 4). Nebol však úzko integrovaný do systému ako v nasledujúcich Windows 98. Okrem tejto zmeny pribudla aj podpora USB zariadení a nový, vylepšený súborový systém FAT32.

Neskoršie verzie

Windows 95 bol nahradený verziou Windows 98, Windows 98 Second Edition, Windows ME, Windows 2000, Windows XP, Windows Vista, Windows 7, Windows 8 / Windows 8.1 a najnovším Windows 10 . Jadro založené na Windows NT bolo použité v systémoch Windows 2000 a Windows XP a v roku 2006 Windows Vista pre svoju vyššiu spoľahlivosť. Tam, kde nebola vhodná veľká robustnosť a pomalšia odozva systému (Windows 98 a Windows ME), bolo použité jadro Windows 95. Preto sa od týchto verzií postupne upúšťa. Dňa 31. decembra 2002 Microsoft ukončil podporu Windows 95.
Rudolf Fabry

Životopis

Narodil sa v rodine strojníka a vzdelanie získaval v Trnave a Prahe. V roku 1938 sa natrvalo usadil v Bratislave. V rokoch 1939 – 1945 pracoval ako úradník, v rokoch 1945 – 1946 v Československom štátnom filme, neskôr v roku 1946 na Povereníctve informácií. V nasledujúcich rokoch striedal povolania takmer každý rok alebo dva. V rokoch 1947 – 1948 bol redaktorom denníka Práca, v rokoch 1948 – 1950 bol šéfredaktorom časopisu Nedeľa, v rokoch 1950 – 1956 šéfredaktorom časopisu Život, v rokoch 1956 – 1957 týždenníka Svet socializmu, v rokoch 1957 – 1958 časopisu Film a divadlo a napokon v rokoch 1958 – 1960 týždenníka Kultúrny život. V rokoch 1960 – 1965 sa venoval výhradne literatúre, no v rokoch 1966 – 1968 pôsobil na Slovenskom ústredí knižnej kultúry. V rokoch 1969 – 1971 sa stal šéfredaktorom časopisu Expres, v rokoch 1973 – 1975 revue Výtvarný život. V roku 1975 sa napokon rozhodol odísť do dôchodku.

Tvorba

Začiatky jeho básnickej tvorby siahajú do obdobia jeho stredoškolských štúdií, kedy v roku 1933 uverejnil prvú báseň v študentskom časopise Svojeť, no prispieval i do časopisu Postup. Prvá básnická zbierka mu vyšla knižne len o dva roky neskôr, v roku 1935, a niesla silné znaky nadrealizmu. Okrem poézie písal prózy s vojnovou tematikou, reportáže a cestopisy (Salaim aleikum – Rozprávanie o starom a novom Egypte). Okrem poézie a prózy písal tiež libretá, scenáre a komentáre k filmom a spolupracoval pri zostavovaní výtvarných a reprezentačných obrazových publikácií a príležitostne sa venoval i prekladom. Mimo literatúry sa venoval tiež výtvarnému umeniu – vytváral koláže a venoval sa knižnej grafike. Ako grafik ilustroval obálky ku knihám svojich súčasníkov, ako boli Valentín Beniak, Rudolf Dilong, Vladimír Reisel, Janko Silan a ďalší.
Larchamp (Mayenne)

Poloha

Obec má rozlohu 40,17 km². Najvyšší bod je položený 249 m n. m. a najnižší bod 127 m n. m.

Obyvateľstvo

Počet obyvateľov obce je 1 048 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Arvert

Poloha

Obec má rozlohu 26,22 km². Najvyšší bod je položený 25 m n. m. a najnižší bod 0 m n. m.

Obyvateľstvo

Počet obyvateľov obce je 3 100 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Maur (Jura)

Poloha

Obec má rozlohu 6,5 km². Najvyšší bod je položený 643 m n. m. a najnižší bod 525 m n. m.

Obyvateľstvo

Počet obyvateľov obce je 203 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fobos 2

Priebeh letu

Sonda bola vypustená 12. júla 1988 o 17:01:43,185 UTC nosnou raketou typu Proton-K/D-2 z kozmodrómu Bajkonur. Počas preletu medziplanetárnym priestorom od Zeme k Marsu boli skúmané vlastnosti prostredia, kozmické žiarenie a žiarenie Slnka.
Na dráhu okolo Marsu bola úspešne navedená 29. januára 1989 o 12:55 UTC. Zo začiatku sa pohybovala po veľmi pretiahnutej eliptickej dráhe vo výške 819 až 81 214 km, so sklonom 1,5° k rovníku planéty a s dobou obehu 77 hodín. Počas letu po obežnej dráhe bol skúmaný povrch a atmosféra planéty Mars a zhotovené snímky mesiaca Fobos. Korekčnými manévrami bolo znižované apoareum a zvyšované periareum obežnej dráhy a sonda sa tak približovala k mesiacu Fobos. Eliptická dráha sa tak zmenila postupne na takmer kruhovú vo výške 6 145 až 6 409 km, so sklonom 1,26°. Doba obehu sa pritom skrátila na 480,78 minúty.
Posledné rádiové spojenie so Zemou sa uskutočnilo 25. marca 1989. Ďalšie plánované spojenie o dva dni neskôr sa však z neznámych príčin nepodarilo a tiež ďalšie pokusy o obnovenie spojenia boli neúspešné. Preto nedošlo ani k pokusu o pristátie na povrchu mesiaca Fobos, ktoré bolo naplánované na 4. apríla 1989.
Kolonáda Maxima Gorkého

Kolonáda Maxima Gorkého alebo tiež Hlavní lázeňská kolonáda (nemecky Kreuzbrunnen-Kolonnade) je jedna z hlavných dominánt Mariánských Lázní.

Dejiny

Táto neobaroková liatinová kolonáda postavená v rokoch 1888 – 1889 podľa projektu architektov Mikscha a Niedzielského bola odliata v železiarňach Blansko a zmontovaná miesto pôvodnej uzavretej promenády. Unikátna liatinová konštrukcia prežila i vojnové obdoba. Hlavne za druhej svetovej vojny hrozila jej demontáž a použitie na výrobu zbraní. Nešťastné obdobie ale prečkala v celkom dobrom stave. V povojnovej dobe ale neprešla stavba žiadnou rekonštrukciou. V roku 1951, kedy sa Mariánské Lázně vrátili k návšteve Maxima Gorkého a spomenuli tohto hosťa uprostred sezóny, dostala kolonáda názov Kolonáda Maxima Gorkého. Prvej rekonštrukcie sa však konštrukcia kolonády dočkala až v roku 1976, kedy bola odsúhlasená vtedajším Mestským národným výborom. V roku 1981 bol otvorený priestor kolonády s reštaurovaným kazetovým stropom a nástropnými freskami od akademického maliara Josefa Vyleťala z roku 1979. Rekonštrukcia bola dokončená a kolonáda slávnostne otvorená v roku 1986.
Kolonáda spolu s pavilónom Krížového prameňa a pavilónom Rudolfovho a Karolíninho prameňa tvorí hlavnú kúpeľnú promenádu ktorej súčasťou je i slávna Spievajúca fontána.
V roku 2010 sa Kolonáda Maxima Gorkého stala národnou kultúrnou pamiatkou.